GULF เซ็นลงทุนพร้อมรับงานขายไฟ-ผลิตน้ำเย็นป้อนโครงการ “One Bangkok”
GULF เซ็นลงทุนพร้อมรับงานขายไฟ-ผลิตน้ำเย็นป้อนโครงการ "One Bangkok"
GULF เซ็นลงทุน 2 บริษัทย่อยของบริษัท วัน แบงค็อก จำกัด พร้อมรับงานขายไฟ-ผลิตน้ำเย็นป้อนโครงการ "One Bangkok"
10 ม.ค. 2563

ตามที่บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า บริษัทได้แจ้งให้ตลาดหลักทรัพย์แห่งประเทศไทยทราบถึงการจัดตั้งบริษัท แบงค็อก สมาร์ท เอ็นเนอร์จี จำกัด (BSE) ซึ่งเป็นกิจการร่วมค้าระหว่างบริษัทฯ Mitsui &amp; Co., Ltd. และ Tokyo Gas Engineering Solutions Corporation โดยมีสัดส่วนการถือหุ้นเท่ากันทุกรายที่ร้อยละ 33.33 โดยจัดตั้งขึ้นเพื่อถือหุ้นในบริษัทอื่น (Holding Company) เพื่อดำเนินโครงการระบบจำหน่ายกระแสไฟฟ้า และระบบผลิตน้ำเย็นแบบรวมศูนย์ (District Cooling System) ให้แก่โครงการ One Bangkok นั้น
ทั้งนี้เมื่อวันที่ 6 มกราคม 2563 BSE ได้เข้าลงนามสัญญาผู้ถือหุ้นกับบริษัท วัน พาวเวอร์ เซอร์วิสเซส จำกัด ซึ่งเป็นบริษัทย่อยของบริษัท วัน แบงค็อก จำกัด เพื่อดำเนินโครงการระบบจำหน่ายกระแสไฟฟ้าให้แก่โครงการ One Bangkok ผ่านบริษัท แบงค็อก สมาร์ท พาวเวอร์ จำกัด (BSP) โดย BSE มีสัดส่วนการถือหุ้นร้อยละ 40 และบริษัท วัน พาวเวอร์ เซอร์วิสเซส จำกัด มีสัดส่วนการถือหุ้นร้อยละ 60
นอกจากนี้ ในวันเดียวกัน BSE ยังได้เข้าลงนามสัญญาผู้ถือหุ้นกับบริษัท วัน ดีซีเอส เซอร์วิสเซส จำกัด ซึ่งเป็นบริษัทย่อยของบริษัท วัน แบงค็อก จำกัด เพื่อดำเนินโครงการระบบผลิตน้ำเย็นแบบรวมศูนย์ให้แก่โครงการ One Bangkok ผ่านบริษัท แบงค็อก สมาร์ท ดีซีเอส จำกัด (BSD) โดย BSE มีสัดส่วนการถือหุ้นร้อยละ 49 และบริษัท วัน ดีซีเอส เซอร์วิสเซส จำกัด มีสัดส่วนการถือหุ้นร้อยละ 51
ล่าสุดเมื่อวันที่ 9 มกราคม 2563 BSP และ BSD เข้าลงนามสัญญาซื้อขายไฟฟ้าและน้ำเย็นระยะยาว (Utility Development Agreements) กับบริษัท วัน แบงค็อก จำกัด เพื่อจำหน่ายกระแสไฟฟ้าขนาดกำลังผลิตติดตั้งประมาณ 240 เมกะวัตต์ และน้ำเย็นขนาดกาลังผลิตติดตั้งประมาณ 36,000 ตันความเย็นให้แก่โครงการ One Bangkok เป็นเวลา 30 ปี โดยมีมูลค่าโครงการประมาณ 3,570 ล้านบาท
ทั้งนี้ โครงการ One Bangkok ตั้งอยู่บริเวณแยกวิทยุ-พระราม 4-สาทร มีขนาดพื้นที่รวม 104 ไร่ เป็นโครงการอสังหาริมทรัพย์แบบผสมผสาน (mixed use) ได้เริ่มก่อสร้างตั้งแต่เดือน มิถุนายน 2562 และมีกำหนดเปิดให้บริการในปี 2566